title: Decizia (UE) 2017/899 a Parlamentului European și a Consiliului din 17 mai 2017 privind utilizarea benzii de frecvențe de 470-790 MHz în Uniune

text:
               25.5.2017

               RO

               Jurnalul Oficial al Uniunii Europene

               L 138/131

         DECIZIA (UE) 2017/899 A PARLAMENTULUI EUROPEAN ȘI A CONSILIULUI
   din 17 mai 2017
   privind utilizarea benzii de frecvențe de 470-790 MHz în Uniune
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura legislativă ordinară (2),
   întrucât:

               (1)

               În programul multianual privind politica în domeniul spectrului de frecvențe radio („RSPP”), instituit prin Decizia nr. 243/2012/UE (3), Parlamentul European și Consiliul au stabilit ca obiective identificarea, până în 2015, a cel puțin 1 200 MHz de spectru adecvat pentru serviciile de comunicații electronice pe suport radio în bandă largă din Uniune, susținerea dezvoltării în continuare de servicii de radiodifuziune inovatoare prin asigurarea unei cantități suficiente de spectru pentru furnizarea acestor servicii prin satelit și pe cale terestră, dacă necesitatea este motivată în mod clar, precum și asigurarea unei cantități suficiente de spectru pentru producția de programe și pentru evenimentele speciale („PMSE”).

               (2)

               În Comunicarea sa din 6 mai 2015 intitulată „O strategie privind piața unică digitală pentru Europa”, Comisia a evidențiat importanța benzii de frecvențe de 694-790 MHz („banda de frecvențe de 700 MHz”) pentru asigurarea furnizării de servicii în bandă largă în zonele rurale în vederea garantării accesului și a conectivității și a subliniat necesitatea eliberării coordonate a acestei benzi, ținând seama, în același timp, de nevoile specifice ale distribuției serviciilor de radiodifuziune. Reducerea decalajului digital, atât în ceea ce privește acoperirea, cât și cunoștințele, reprezintă un aspect important care trebuie abordat cu prioritate, fără a crea decalaje noi atunci când utilizatorii adoptă noi tehnologii.

               (3)

               O administrare eficientă a spectrului este o condiție pentru trecerea pe scară industrială la 5G, care ar pune Uniunea în eșalonul fruntaș al inovării și ar crea un mediu favorabil dezvoltării rețelelor și serviciilor de comunicații electronice, maximizând astfel potențialul economiei digitale. Societatea digitală va fi din ce în ce mai mult în centrul economiei Uniunii, ceea ce presupune o acoperire universală a rețelelor pentru a dezvolta servicii aferente internetului lucrurilor, comerțului electronic și serviciilor europene în cloud și a beneficia pe deplin de avantajele Industriei 4.0 în întreaga Uniune.

               (4)

               Banda de frecvențe de 700 MHz reprezintă o oportunitate pentru armonizarea și coordonarea la nivel global a spectrului pentru comunicațiile pe suport radio în bandă largă care oferă economii de scară. Această bandă ar trebui să permită dezvoltarea de noi servicii digitale inovatoare în zonele urbane, precum și în cele rurale sau izolate, cum ar fi serviciile de e-Sănătate și m-Sănătate, care pot fi oferite prin intermediul telefoanelor mobile, al dispozitivelor de monitorizare a pacienților și al altor dispozitive pe suport radio, precum și rețelele energetice inteligente.

               (5)

               În rezoluția sa din 19 ianuarie 2016 referitoare la pregătirea unui act legislativ privind piața unică digitală, Parlamentul European le-a reamintit statelor membre de angajamentul pe care și l-au asumat de a realiza o acoperire completă la o viteză minimă de cel puțin 30 Mbps până în 2020, a scos în evidență faptul că spectrul de frecvențe radio este o resursă de însemnătate critică pentru piața internă a comunicațiilor în bandă largă pe suport radio, precum și pentru radiodifuziune și este esențial pentru competitivitatea viitoare a Uniunii, și a cerut să se adopte cu prioritate un cadru armonizat și favorabil funcționării concurenței pentru alocarea spectrului și pentru administrarea eficace a spectrului.

               (6)

               Spectrul este un bun public. În banda de frecvențe 470-790 MHz, el este o resursă valoroasă pentru instalarea eficientă din punct de vedere al costurilor a rețelelor pe suport radio cu acoperire universală în interior și exterior. Respectivul spectru este utilizat în prezent în întreaga Uniune pentru televiziunea digitală terestră (TDT) și echipamentele PMSE audio pe suport radio. Este, prin urmare, o condiție prealabilă pentru accesul la conținut cultural, la informații și la idei și pentru difuzarea acestora. Acesta susține, în paralel cu noi forme de distribuție, dezvoltarea sectorului mass-media și a sectoarelor creative, culturale și de cercetare, care se bazează în mare parte pe acesta pentru a furniza, pe suport radio, conținut destinat utilizatorilor finali.

               (7)

               Atribuirea benzii de frecvențe de 700 MHz ar trebui să fie structurată astfel încât să faciliteze concurența și ar trebui să se desfășoare de o manieră care să nu submineze concurența existentă.

               (8)

               Pentru regiunea 1, care include Uniunea, reglementările pentru radiocomunicații ale Uniunii Internaționale a Telecomunicațiilor, adoptate de Conferința mondială pentru radiocomunicații în 2015, prevăd alocarea benzii de frecvențe de 700 MHz, cu statut co-primar, serviciilor de radiodifuziune și serviciilor mobile (cu excepția serviciului mobil aeronautic). Banda de frecvențe de 470-694 MHz („banda de frecvențe sub 700 MHz”) rămâne alocată exclusiv serviciilor de radiodifuziune cu statut primar și utilizării echipamentelor PMSE audio pe suport radio cu statut secundar.

               (9)

               Odată cu creșterea rapidă a traficului pe suport radio în bandă largă și a importanței economice, industriale și sociale în creștere a economiei digitale, mărirea capacității rețelelor pe suport radio devine o necesitate. Spectrul din banda de frecvențe de 700 MHz asigură atât capacitate suplimentară, cât și acoperire universală, în special pentru zonele rurale, cele de munte și cele insulare, precum și alte zone izolate, care ridică probleme de eficiență economică, prestabilite în conformitate cu zonele care reprezintă priorități naționale, inclusiv pe principalele rute de transport terestre, precum și pentru recepție în interior și pentru comunicații între echipamente pe distanțe mari. În acest context, ar trebui ca prin măsuri coerente și coordonate pentru realizarea acoperirii cu servicii terestre pe suport radio de înaltă calitate în întreaga Uniune, bazate pe cele mai bune practici naționale în ceea ce privește obligațiile impuse operatorilor prin licență, să se urmărească îndeplinirea obiectivului RSPP, potrivit căruia toți cetățenii din întreaga Uniune ar trebui să aibă acces, atât în interior, cât și în exterior, până în 2020, la cele mai mari viteze în bandă largă, de cel puțin 30 Mbp/s, precum și realizarea viziunii ambițioase a unei societăți gigabit în Uniune. Astfel de măsuri vor promova serviciile digitale inovatoare și vor asigura beneficii socioeconomice pe termen lung.

               (10)

               5G va avea un impact major nu doar asupra sectorului digital, ci și asupra economiilor în general. Mai ales pe fondul expansiunii lente a 4G și a serviciilor corespunzătoare, lansarea cu succes a tehnologiei 5G în Uniune va fi crucială pentru dezvoltarea economică și pentru competitivitatea și productivitatea economiei Uniunii. Prin urmare, Uniunea trebuie să preia conducerea prin asigurarea unei cantități de spectru suficiente pentru lansarea și dezvoltarea cu succes a tehnologiei 5G. În plus, atunci când autorizează utilizarea benzii de frecvențe de 700 MHz, statele membre ar trebui să țină seama de oportunitatea de a se asigura că furnizorii de rețele mobile virtuale își pot mări acoperirea geografică. Atunci când un stat membru solicită acest lucru, Comisia ar trebui să faciliteze, dacă este fezabil, opțiunea licitațiilor organizate în comun, contribuind astfel la crearea de structuri paneuropene.

               (11)

               Utilizarea în comun a spectrului din aceeași bandă de frecvențe de către comunicațiile bidirecționale pe suport radio în bandă largă pe arii largi (legături ascendente și descendente), pe de o parte, și de către televiziune sau echipamentele PMSE audio pe suport radio, care utilizează transmisia unidirecțională, pe de altă parte, este problematică din punct de vedere tehnic acolo unde zonele lor de acoperire se suprapun sau sunt apropiate. Acest lucru înseamnă că reafectarea benzii de 700 MHz pentru serviciile de comunicații electronice terestre bidirecționale pe suport radio în bandă largă ar priva utilizatorii de TDT și de echipamente PMSE audio pe suport radio de o parte din resursele lor de spectru. Prin urmare, sectoarele TDT și PMSE au nevoie de previzibilitate pe termen lung în materie de reglementare privind disponibilitatea unei cantități de spectru suficiente, astfel încât să protejeze furnizarea și dezvoltarea sustenabilă a serviciilor lor, în special a programelor TV cu acces liber, creând totodată un mediu propice pentru investiții, așa încât obiectivele politicilor audiovizuale ale Uniunii și naționale, cum ar fi coeziunea socială, diversitatea culturală și pluralismul mijloacelor de informare în masă, să fie îndeplinite. Este posibil să fie necesară adoptarea de măsuri la nivelul Uniunii și la nivel național pentru a se asigura resurse suplimentare de spectru pentru echipamentele PMSE audio pe suport radio în afara benzii de 470-790 MHz.

               (12)

               În raportul său către Comisie, Pascal Lamy, președintele Grupului la nivel înalt pentru utilizarea viitoare a benzii UHF (470-790 MHz), a recomandat punerea la dispoziție a benzii de 700 MHz pentru comunicații în bandă largă pe suport radio până în 2020 (+/–doi ani). Această măsură ar contribui la îndeplinirea obiectivului de previzibilitate pe termen lung în materie de reglementare pentru TDT prin punerea la dispoziție a benzii de frecvențe sub 700 MHz până în 2030, deși acest aspect ar trebui revizuit până în 2025.

               (13)

               Grupul pentru politica în domeniul spectrului de frecvențe radio a recomandat în avizul său referitor la strategia pe termen lung privind utilizarea viitoare a benzii UHF (470-790 MHz) în Uniunea Europeană din 19 februarie 2015 adoptarea unei abordări coordonate la nivelul Uniunii pentru punerea la dispoziție, până la sfârșitul anului 2020, a benzii de frecvențe de 700 MHz pentru utilizarea eficace a acesteia de către serviciile de comunicații electronice pe suport radio în bandă largă, menționând că statele membre pot decide pe baza unor motive bine întemeiate să amâne punerea la dispoziție a benzii pentru o perioadă de până la doi ani. În plus, disponibilitatea benzii de frecvențe sub 700 MHz pentru furnizarea de servicii de radiodifuziune ar trebui să fie asigurată până în 2030.

               (14)

               Unele state membre au lansat sau au finalizat deja procesul național de autorizare a utilizării benzii de frecvențe de 700 MHz de către serviciile de comunicații electronice terestre bidirecționale pe suport radio în bandă largă. O abordare coordonată este necesară în vederea utilizării viitoare a benzii de frecvențe de 700 MHz, care ar trebui, de asemenea, să asigure previzibilitatea în materie de reglementare, să conducă la un echilibru între diversitatea situațiilor din statele membre și obiectivele pieței unice digitale și să promoveze o poziție de lider a Europei cu privire la progresele tehnologice la nivel internațional. În acest context, statele membre ar trebui să aibă obligația de a reafecta banda de frecvențe de 700 MHz în timp util, în conformitate cu dreptul Uniunii și cel național.

               (15)

               Statele membre ar trebui să poată amâna, din motive bine întemeiate, cu până la doi ani, față de termenul comun al Uniunii stabilit pentru 2020, permiterea utilizării benzii de frecvențe de 700 MHz pentru sistemele terestre capabile să furnizeze servicii de comunicații electronice pe suport radio în bandă largă. Motivele pentru o astfel de amânare ar trebui să se limiteze la chestiunile nesoluționate legate de coordonarea transfrontalieră care au ca rezultat interferențe prejudiciabile, necesitatea, dar și complexitatea asigurării migrării tehnice a unui număr mare de locuitori la standarde de radiodifuziune avansate, costurile financiare ale tranziției care depășesc veniturile preconizate generate de procedurile de atribuire și de forța majoră. Statele membre ar trebui să ia toate măsurile necesare pentru a reduce la minimum interferențele prejudiciabile rezultate în cazul statelor membre afectate. Dacă statele membre amână permiterea utilizării benzii de frecvențe de 700 MHz, acestea ar trebui să informeze Comisia și celelalte state membre în consecință și să includă motivele bine întemeiate ale amânării în foile lor de parcurs naționale. Respectivele state membre și oricare state membre afectate de întârziere ar trebui să coopereze cu scopul de a coordona procesul eliberării benzii de frecvențe de 700 MHz și ar trebui să includă informații despre această coordonare în foile lor de parcurs naționale.

               (16)

               Utilizarea benzii de frecvențe de 700 MHz de către alte aplicații din țări terțe, după cum permit acordurile internaționale, sau în părți ale teritoriului național aflate în afara controlului efectiv al autorităților unui stat membru ar putea limita, în unele state membre, utilizarea benzii de frecvențe de 700 MHz de către serviciile de comunicații electronice terestre pe suport radio în bandă largă. În consecință, statele membre respective nu ar putea respecta calendarul comun stabilit la nivelul Uniunii. Statele membre în cauză ar trebui să ia toate măsurile necesare pentru a reduce la minimum durata și acoperirea geografică a acestor limitări și să solicite, dacă este necesar, asistența Uniunii, în conformitate cu articolul 10 alineatul (2) din Decizia nr. 243/2012/UE. Acestea ar trebui, de asemenea, să notifice Comisiei astfel de limitări în temeiul articolului 6 alineatul (2) și al articolului 7 din Decizia nr. 676/2002/CE a Parlamentului European și a Consiliului (4), iar informațiile respective ar trebui publicate în conformitate cu articolul 5 din Decizia nr. 676/2002/CE.

               (17)

               Prezenta decizie nu ar trebui să aducă atingere măsurilor luate la nivel național, în conformitate cu dreptul Uniunii, care urmăresc obiective de interes general legate de dreptul statelor membre de a-și organiza și utiliza spectrul radio în scopuri legate de ordinea publică, de siguranța publică și de apărare.

               (18)

               Utilizarea benzii de frecvențe de 700 MHz pentru serviciile de comunicații electronice terestre pe suport radio în bandă largă ar trebui supusă, cât mai curând posibil, unui regim de autorizare flexibil. Acesta ar trebui să includă posibilitatea ca titularii de drepturi de utilizare a spectrului să transfere sau să închirieze drepturile de care dispun în contextul aplicării articolelor 9, 9a și 9b din Directiva 2002/21/CE a Parlamentului European și a Consiliului (5), ținând seama de obligația de a promova concurența efectivă, fără nicio denaturare, pe piața internă pentru serviciile de comunicații electronice în temeiul articolului 5 din Decizia nr. 243/2012/UE. Pe parcursul evaluărilor aferente în vederea acordării licenței pentru dreptul de utilizare a spectrului, statele membre ar trebui să țină seama de durata licențelor, de planul de afaceri al operatorilor și de contribuția acestuia la realizarea obiectivelor prevăzute în Agenda digitală și la promovarea serviciilor digitale inovatoare și a beneficiilor socioeconomice pe termen lung.

               (19)

               Este important să se asigure previzibilitatea pe termen lung în materie de reglementare pentru TDT în ceea ce privește accesul la banda de frecvențe sub 700 MHz, luând în considerare rezultatele Conferinței mondiale pentru radiocomunicații din 2015. În conformitate cu articolele 9 și 9a din Directiva 2002/21/CE, statele membre ar trebui să aplice, după caz, o abordare flexibilă; acestea ar trebui să poată permite introducerea unor utilizări alternative, cum ar fi serviciile de comunicații electronice terestre pe suport radio în bandă largă în banda de frecvențe sub 700 MHz, în conformitate cu necesitățile naționale de distribuție a serviciilor de radiodifuziune, inclusiv pentru inițiativele inovatoare orientate spre utilizatori. Astfel de utilizări alternative ar trebui să garanteze accesul neîntrerupt la spectrul de frecvențe pentru radiodifuziune ca utilizator cu statut primar, în funcție de cererea la nivel național. În acest scop, statele membre ar trebui să promoveze cooperarea între organismele de radiodifuziune, operatorii de radiodifuziune și operatorii mobili, pentru a facilita convergența platformelor audiovizuale și de internet și utilizarea în comun a spectrului. Atunci când permit utilizarea benzii de frecvențe sub 700 MHz pentru serviciile de comunicații electronice terestre pe suport radio în bandă largă, statele membre ar trebui să se asigure că această utilizare nu cauzează interferențe prejudiciabile radiodifuziunii digitale terestre din statele membre învecinate, astfel cum prevede acordul încheiat în cadrul Conferinței regionale pentru radiocomunicații din 2006.

               (20)

               Statele membre ar trebui să adopte foi de parcurs naționale coerente pentru a facilita utilizarea benzii de frecvențe de 700 MHz de către serviciile de comunicații electronice terestre pe suport radio în bandă largă, asigurând în același timp continuitatea serviciilor de televiziune care eliberează banda. După ce astfel de foi de parcurs naționale au fost adoptate, statele membre ar trebui să le pună la dispoziție în mod transparent în cadrul Uniunii. Foile de parcurs naționale ar trebui să cuprindă activitățile și calendarul replanificării frecvențelor, evoluția tehnică a rețelelor și a echipamentelor utilizatorilor finali, coexistența echipamentelor radio cu alte echipamente, regimurile de autorizare existente și cele noi, mecanismele menite să permită evitarea interferențelor prejudiciabile cu utilizatorii spectrului din benzile de frecvență adiacente, precum și informații privind posibilitatea de a compensa costurile de migrare, în eventualitatea apariției acestora, pentru a evita, printre altele, costurile pentru utilizatorii finali sau organismele de radiodifuziune. În cazul în care statele membre intenționează să mențină TDT, foile de parcurs naționale ar trebui să ia în considerare opțiunea facilitării modernizării echipamentelor de radiodifuziune prin trecerea la tehnologii care utilizează mai eficient spectrul, cum ar fi formatele video avansate (de exemplu HEVC) sau tehnologiile avansate de transmisie a semnalului (de exemplu DVB-T2).

               (21)

               Sfera de aplicare și mecanismul unei eventuale compensații pentru finalizarea tranziției în ceea ce privește utilizarea spectrului, în special pentru utilizatorii finali, ar trebui analizate în conformitate cu dispozițiile naționale relevante, astfel cum sunt prevăzute la articolul 14 din Directiva 2002/20/CE a Parlamentului European și a Consiliului (6), și ar trebui să fie coerente cu articolele 107 și 108 din Tratatul privind Funcționarea Uniunii Europene, de exemplu pentru a facilita tranziția la tehnologii care utilizează mai eficient spectrul. Comisia ar trebui să fie în măsură să ofere orientări unui stat membru, la cererea acestuia, pentru a facilita tranziția în ceea ce privește utilizarea spectrului.

               (22)

               În cooperare cu statele membre, Comisia ar trebui să raporteze Parlamentului European și Consiliului cu privire la evoluția utilizării benzii de frecvențe sub 700 MHz, cu scopul de a asigura utilizarea eficientă a spectrului, în temeiul dreptului aplicabil al Uniunii. Comisia ar trebui să țină seama de aspectele sociale, economice, culturale și internaționale ale utilizării benzii de frecvențe sub 700 MHz, precum și de evoluțiile tehnologice viitoare, de schimbările comportamentului consumatorilor, și de cerințele legate de conectivitate pentru a stimula creșterea și inovarea în Uniune.

               (23)

               Deoarece obiectivul prezentei decizii, și anume asigurarea în Uniune, în conformitate cu obiectivele comune, a unei abordări coordonate a utilizării benzii de frecvențe de 470-790 MHz, nu poate fi realizat în mod satisfăcător de către statele membre dar, având în vedere amploare și efectele sale, poate fi realizat mai bine la nivelul Uniunii, aceasta poate adopta măsuri în conformitate cu principiul subsidiarității astfel cum este definit la articolul 5 din Tratatul privind Uniunea Europeană. În conformitate cu principiul proporționalității, astfel cum este definit la articolul menționat, prezenta decizie nu depășește ceea ce este necesar pentru realizarea obiectivului menționat,

         ADOPTĂ PREZENTA DECIZIE:
   Articolul 1
   (1)   Până la 30 iunie 2020, statele membre permit utilizarea benzii de frecvențe de 694-790 („700 MHz”) de către sisteme terestre capabile să furnizeze servicii de comunicații electronice pe suport radio în bandă largă numai în conformitate cu condițiile tehnice armonizate stabilite de Comisie în temeiul articolului 4 din Decizia nr. 676/2002/CE.
   Cu toate acestea, statele membre pot amâna permiterea utilizării benzii de frecvențe de 700 MHz pentru o perioadă de până la doi ani pe baza unuia sau mai multora dintre motivele bine întemeiate care figurează în anexa la prezenta decizie. În cazul unei astfel de amânări, statul membru în cauză informează celelalte state membre și Comisia în consecință și include respectivele motive bine întemeiate în foaia de parcurs națională adoptată în temeiul articolului 5 din prezenta decizie. Dacă este necesar, pentru a permite această utilizare, statele membre derulează procesul de autorizare sau modifică drepturile existente relevante de utilizare a spectrului în conformitate cu Directiva 2002/20/CE.
   Un stat membru care amână permiterea utilizării benzii de 700 MHz în temeiul celui de al doilea paragraf și statele membre afectate de respectiva întârziere cooperează cu scopul de a coordona procesul eliberării benzii de frecvențe de 700 MHz pentru serviciile de comunicații electronice pe suport radio în bandă largă și includ informații despre o astfel de coordonare în foaia lor de parcurs națională adoptată în conformitate cu articolul 5.
   (2)   Pentru a permite utilizarea benzii de frecvențe de 700 MHz în conformitate cu alineatul (1), până la 31 decembrie 2017 statele membre încheie toate acordurile necesare de coordonare transfrontalieră a frecvențelor în Uniune.
   (3)   Statele membre nu au obligațiile prevăzute la alineatele (1) și (2) în zonele geografice în care coordonarea frecvențelor cu țările terțe nu este încă rezolvată, cu condiția ca statele membre să depună toate eforturile posibile pentru a reduce la minimum durata și acoperirea geografică a acestei coordonări nerezolvate și să raporteze anual Comisiei rezultatele obținute, până la rezolvarea problemelor de coordonare aflate în suspensie.
   Primul paragraf se aplică problemelor de coordonare a spectrului din Republica Cipru care decurg din faptul că guvernul Ciprului este împiedicat să exercite un control efectiv asupra unei părți a teritoriului său.
   (4)   Prezenta decizie nu aduce atingere dreptului statelor membre de a-și organiza și utiliza spectrul în scopuri legate de ordinea publică, de siguranța publică și de apărare.
   Articolul 2
   În momentul acordării drepturilor de utilizare a benzii de frecvențe de 700 MHz pentru sisteme terestre capabile să furnizeze servicii de comunicații electronice pe suport radio în bandă largă, statele membre permit transferul sau închirierea unor astfel de drepturi în conformitate cu proceduri deschise și transparente, în temeiul dreptului aplicabil al Uniunii.
   Articolul 3
   (1)   Atunci când autorizează utilizarea benzii de frecvențe de 700 MHz sau când modifică drepturile existente de utilizare a acesteia, statele membre țin seama în mod corespunzător de necesitatea de a atinge viteza țintă și obiectivele de calitate stabilite la articolul 6 alineatul (1) din Decizia nr. 243/2012/UE, inclusiv acoperirea în zone prioritare naționale prestabilite acolo unde este cazul, cum ar fi pe principalele rute de transport terestre, pentru a permite dezvoltarea de aplicații mobile și a permite Europei să ocupe o poziție fruntașă pe piața noilor servicii digitale, cu scopul de a contribui efectiv la creșterea economică a Uniunii. Aceste măsuri pot include condiții care facilitează sau încurajează utilizarea în comun a infrastructurii rețelelor sau a spectrului, în conformitate cu dreptul Uniunii.
   (2)   Atunci când aplică alineatul (1), statele membre evaluează necesitatea de a lega drepturile de utilizare a spectrului din banda de frecvențe de 700 MHz de anumite condiții și, după caz, se consultă cu părțile interesate relevante în această privință.
   Articolul 4
   Statele membre asigură, cel puțin până în 2030, disponibilitatea benzii de frecvențe de 470-694 MHz („sub 700 MHz”) pentru furnizarea pe cale terestră a serviciilor de radiodifuziune, inclusiv televiziune gratuită, și pentru utilizarea de către echipamentele PMSE audio pe suport radio, conform necesităților naționale, luând în considerare totodată principiul neutralității tehnologice. Statele membre se asigură că orice altă utilizare a benzii de frecvențe sub 700 MHz pe teritoriul lor este compatibilă cu necesitățile naționale în materie de radiodifuziune din statul membru relevant și nu generează interferențe prejudiciabile asupra serviciilor de radiodifuziune furnizate pe cale terestră într-un stat membru vecin și nici nu solicită protecție față de acestea. Utilizarea respectivă nu aduce atingere obligațiilor care decurg din acordurile internaționale, cum ar fi acordurile de coordonare transfrontalieră a frecvențelor.
   Articolul 5
   (1)   Cât mai curând posibil și nu mai târziu de 30 iunie 2018, statele membre adoptă și fac publice planul și calendarul lor național („foaia de parcurs națională”), incluzând măsuri detaliate în vederea îndeplinirii obligațiilor care le revin în temeiul articolelor 1 și 4. Statele membre elaborează foile lor de parcurs naționale după consultarea tuturor părților interesate relevante.
   (2)   Pentru a asigura utilizarea benzii de frecvențe de 700 MHz în conformitate cu articolul 1 alineatul (1), statele membre includ în foile de parcurs naționale, după caz, informații referitoare la măsuri, inclusiv la orice măsură de suport, vizând limitarea impactului viitorului proces de tranziție asupra publicului și asupra utilizării de echipamente PMSE audio pe suport radio și facilitarea disponibilității în timp util pe piața internă a echipamentelor de rețea de televiziune interoperabile și a receptoarelor de televiziune interoperabile.
   Articolul 6
   Statele membre pot asigura, după caz și în conformitate cu dreptul Uniunii, compensarea adecvată, promptă și transparentă a costurilor directe ocazionate, în special pentru utilizatorii finali, de migrarea sau realocarea utilizării spectrului, între altele, pentru a facilita tranziția la tehnologii care utilizează mai eficient spectrul.
   La solicitarea statului membru în cauză, Comisia poate oferi orientări privind o astfel de compensare pentru a facilita tranziția în ceea ce privește utilizarea spectrului.
   Articolul 7
   În cooperare cu statele membre, Comisia raportează Parlamentului European și Consiliului cu privire la evoluția utilizării benzii de frecvențe sub 700 MHz, cu scopul de a asigura utilizarea eficientă a spectrului, în temeiul dreptului aplicabil al Uniunii. Comisia ține seama de aspectele sociale, economice, culturale și internaționale ale utilizării benzii de frecvențe sub 700 MHz în temeiul articolelor 1 și 4, precum și de evoluțiile tehnologice viitoare, de schimbările comportamentului consumatorilor și de cerințele legate de conectivitate pentru a stimula creșterea și inovarea în Uniune.
   Articolul 8
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

   Articolul 9
   Prezenta decizie se adresează statelor membre.

      Adoptată la Strasbourg, 17 mai 2017.

            Pentru Parlamentul European

            Președintele

         A. TAJANI

            Pentru Consiliu

            Președintele

         C. ABELA

      (1)  JO C 303, 19.8.2016, p. 127.

      (2)  Poziția Parlamentului European din 15 martie 2017 (nepublicată încă în Jurnalul Oficial) și decizia Consiliului din 25 aprilie 2017.

      (3)  Decizia nr. 243/2012/UE a Parlamentului European și a Consiliului din 14 martie 2012 de instituire a unui program multianual pentru politica în domeniul spectrului de frecvențe radio (JO L 81, 21.3.2012, p. 7).

      (4)  Decizia nr. 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (decizia privind spectrul de frecvențe radio) (JO L 108, 24.4.2002, p. 1).

      (5)  Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru rețelele și serviciile de comunicații electronice (Directivă-cadru) (JO L 108, 24.4.2002, p. 33).

      (6)  Directiva 2002/20/CE a Parlamentului European și a Consiliului din 7 martie 2002 privind autorizarea rețelelor și serviciilor de comunicații electronice (Directiva privind autorizarea) (JO L 108, 24.4.2002, p. 21).

      ANEXĂ
      Motive întemeiate pentru a amâna permiterea utilizării benzii de frecvențe de 700 MHz pentru sistemele terestre capabile să furnizeze servicii de comunicații electronice pe suport radio în bandă largă după 30 iunie 2020 [articolul 1 alineatul (1)]:

                  1.

                  chestiunile nesoluționate legate de coordonarea transfrontalieră care au ca rezultat interferențe prejudiciabile;

                  2.

                  necesitatea, dar și complexitatea asigurării migrării tehnice a unui număr mare de locuitori la standarde de radiodifuziune avansate;

                  3.

                  costurile financiare ale tranziției depășesc veniturile preconizate generate de procedurile de atribuire;

                  4.

                  un caz de forță majoră.


title: Decizia Consiliului din 5 iunie 1998 privind datele statistice utilizate la stabilirea cheii de subscriere a capitalului Băncii Centrale Europene

text:
Anunţ juridic important

|

31998D0382

Official Journal L 171 , 17/06/1998 P. 0033 - 0034 Ediţie specială în limba cehă Chapter 01 Volume 01 P. 444  - 445 Ediţie specială în limba estonă Chapter 01 Volume 01 P. 444  - 445 Ediţie specială în limba maghiară Chapter 01 Volume 01 P. 444  - 445 Ediţie specială în limba lituaniană Chapter 01 Volume 01 P. 444  - 445 Ediţie specială în limba letonă Chapter 01 Volume 01 P. 444  - 445 Ediţie specială în limba malteză Chapter 01 Volume 01 P. 444  - 445 Ediţie specială în limba polonă Chapter 01 Volume 01 P. 444  - 445 Ediţie specială în limba slovacă Chapter 01 Volume 01 P. 444  - 445 Ediţie specială în limba slovenă Chapter 01 Volume 01 P. 444  - 445

		19980605Decizia Consiliuluidin 5 iunie 1998privind datele statistice utilizate la stabilirea cheii de subscriere a capitalului Băncii Centrale Europene(98/382/CE)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 29 alineatul (2) din Protocolul privind Statutul Sistemului European al Băncilor Centrale și al Băncii Centrale Europene, anexat la tratat,având în vedere propunerea Comisiei [1],având în vedere avizul Parlamentului European [2],având în vedere avizul Institutului Monetar European [3],hotărând în conformitate cu procedura prevăzută la articolul 106 alineatul (6) din tratat și la articolul 42 din protocolul menționat,întrucât:(1) Banca Centrală Europeană (BCE) va fi înființată de îndată ce va fi numit Comitetul său Executiv.(2) Capitalul inițial al BCE, care devine operațional o dată cu înființarea acesteia, este de 5 miliarde EUR.(3) Băncile centrale naționale sunt singurele autorizate să subscrie și să dețină capitalul BCE.(4) Cheia de repartizare pentru subscrierea la capitalul BCE va fi stabilită după înființarea BCE.(5) Datele statistice ce vor fi utilizate pentru stabilirea cheii de repartizare vor fi transmise de Comisie în conformitate cu normele adoptate de Consiliu.(6) Este necesar să se definească natura și sursele datelor ce vor fi utilizate, precum și metoda de calculare a ponderii băncilor centrale naționale în cheia de repartizare.(7) Directiva 89/130/CEE, Euratom a Consiliului din 13 februarie 1989 privind armonizarea stabilirii produsului național brut la prețurile pieței [4] instituie o procedură de adoptare de către statele membre a datelor privind produsul intern brut la prețurile pieței; întrucât statele membre trebuie să adopte toate dispozițiile necesare pentru ca aceste date să fie transmise Comisiei,DECIDE:Articolul 1Datele statistice care trebuie să servească la determinarea cheii de repartizare pentru subscrierea la capitalul BCE sunt furnizate de Comisie conform normelor stabilite în articolele următoare.Articolul 2Populația și produsul intern brut la prețurile pieței, în continuare denumit "PIBpp", sunt definite conform versiunii Sistemului european de conturi economice integrate (SEC) utilizate pentru aplicarea Directivei 89/130/CEE, Euratom. PIBpp este cel definit în articolul 2 din directiva menționată.Articolul 3Datele privind populația se referă la anul 1996. Se utilizează media populației totale pe întregul an, conform recomandărilor conținute în SEC.Articolul 4Datele privind PIBpp se referă la fiecare an cuprins între 1991 și 1995. Ele sunt exprimate, pentru fiecare stat membru, în moneda națională la prețurile curente.Articolul 5Datele privind populația sunt adunate de Comisie (Eurostat) din statele membre.Articolul 6Datele privind PIBpp pentru anii 1991-1995 rezultă din aplicarea Directivei 89/130/CEE, Euratom.Articolul 7(1) Ponderea unui stat membru în populația Comunității corespunde ponderii sale în totalul populațiilor statelor membre, exprimată în procente.(2) Datele anuale privind PIBpp al fiecărui stat membru exprimate în moneda națională sunt convertite în ECU. Cursul de schimb utilizat în acest scop corespunde mediei cursurilor de schimb pe ansamblul zilelor lucrătoare ale anului. Cursul de schimb zilnic este cursul calculat de Comisie și publicat în seria "C" din Jurnalul Oficial al Comunităților Europene.(3) Cota unui stat membru în PIBpp al Comunității corespunde cotei sale în totalul PIBpp al statelor membre pe cinci ani, exprimată în procente.Articolul 8Ponderea unei bănci centrale naționale în cheia de repartizare este egală cu media aritmetică a ponderii statului membru în populația și în PIBpp-ul Comunității.Articolul 9Diferitele etape ale calculului au la bază date suficiente pentru a se asigura precizia. Ponderea băncilor centrale naționale în cheia de repartizare este exprimată printr-un număr cu patru zecimale.Articolul 10Datele menționate în prezenta decizie se comunică de Comisie la Banca Centrală Europeană în cel mai scurt timp de la înființareAdoptată la Luxemburg, 5 iunie 1998.Pentru ConsiliuPreședinteleG. Brown[1] JO C 118, 17.4.1998, p. 13.[2] Aviz emis la 28 mai 1998 (nepublicat încă în Jurnalul Oficial).[3] Aviz emis la 6 aprilie 1998 (nepublicat încă în Jurnalul Oficial).[4] JO L 49, 21.2.1989, p. 26.--------------------------------------------------


title: 2011/279/UE: Decizia Comisiei din 13 mai 2011 de acceptare a unui angajament referitor la procedura antidumping privind importurile de pudră de zeolit A originară din Bosnia și Herțegovina

text:
               14.5.2011

               RO

               Jurnalul Oficial al Uniunii Europene

               L 125/26

         DECIZIA COMISIEI
   din 13 mai 2011
   de acceptare a unui angajament referitor la procedura antidumping privind importurile de pudră de zeolit A originară din Bosnia și Herțegovina
   (2011/279/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolele 8 și 9,
   după consultarea comitetului consultativ,
   întrucât:
   A.   PROCEDURA

               (1)

               Prin Regulamentul (UE) nr. 1036/2010 (2), Comisia a instituit o taxă antidumping provizorie asupra importurilor în Uniune de pudră de zeolit A originară din Bosnia și Herțegovina.

               (2)

               După adoptarea măsurilor antidumping provizorii, Comisia a continuat ancheta privind dumpingul, prejudiciul și interesul Uniunii. Ancheta a confirmat constatările provizorii care stabilesc existența unui dumping prejudiciabil pentru importurile respective.

               (3)

               Constatările și concluziile definitive ale anchetei sunt prezentate în Regulamentul de punere în aplicare (UE) nr. 464/2011 al Consiliului din 11 mai 2011 de impunere a unei taxe antidumping definitive și de percepere definitivă a taxei provizorii aplicate importurilor de pudră de zeolit A originară din Bosnia și Herțegovina (3) (denumită în continuare „produsul în cauză”).

         B.   ANGAJAMENTUL

               (4)

               În urma adoptării măsurilor antidumping provizorii, producătorul-exportator cooperant din Bosnia și Herțegovina, Alumina d.o.o. Zvornik, împreună cu societatea sa afiliată din Uniune, AB Kauno Tiekimas, filialas „Kauno Tiekimas”, cu sediul în Kaunas, Lituania, a oferit un angajament de preț în conformitate cu articolul 8 alineatul (1) din regulamentul de bază. În această ofertă de angajament, ambele societăți s-au oferit să vândă produsul în cauză la prețuri egale sau superioare nivelurilor care permit eliminarea efectelor prejudiciabile ale dumpingului constatat în cursul anchetei.

               (5)

               Oferta privind prețul minim la import (PMI) formulată de societăți s-a bazat pe valoarea normală calculată pentru perioada de anchetă.

               (6)

               Oferta de angajament conținea, de asemenea, dispoziția conform căreia vânzările produsului în cauză urmau să fie expediate de Alumina d.o.o. Zvornik direct către primul client independent din Uniune și facturate fie de Alumina d.o.o. Zvornik către primul client independent din Uniune, fie facturate direct de Kauno. În plus, societățile s-au oferit să instituie o legătură între facturile de transfer pentru produsul în cauză emise de Alumina d.o.o Zvornik către Kauno Tiekimas și facturile de revânzare către primul client independent din Uniune de către Kauno Tiekimas.

               (7)

               De asemenea, ambele societăți au fost de acord să furnizeze periodic Comisiei informații detaliate privind vânzările lor în Uniune, astfel încât Comisia să poată monitoriza în mod eficient angajamentul.

         C.   OBSERVAȚIILE PĂRȚILOR IMPLICATE ȘI ACCEPTAREA ANGAJAMENTULUI

               (8)

               Industria din Uniune a indicat că nu era de acord cu acceptarea unei oferte de angajament, în special cu un preț minim de import (PMI) fix. S-a susținut că prețurile pudrei de zeolit A depind de costul materiilor prime, în special ale sodei caustice, și de costul energiei și că prețurile pieței vor crește, conform estimărilor. În această privință, se menționează că informațiile disponibile privind evoluția costului de producție (care include materiile prime și costul energiei) confirmă că evoluția a fost liniară. Informațiile obținute în cursul anchetei sugerează că prețurile principalelor materii prime nu au suferit schimbări radicale, cu excepția sodei caustice, al cărei preț a crescut la jumătatea anului 2009; această tendință s-a inversat însă spre sfârșitul lui 2009, iar prețurile s-au întors la media pe termen lung. În plus, energia nu este o materie primă și nu poate fi corelată cu un PMI. Industria din Uniune a pus în discuție faptul că producătorul-exportator bosniac și societatea sa afiliată din Uniune pot fi considerați fiabili, ținând cont de situația lor financiară. Nu au fost însă furnizate informații concrete și verificabile pentru a corobora această afirmație. Fiabilitatea părților menționate anterior a fost pusă în discuție și pentru că s-a susținut că ele au declarat importurile produsului în cauză utilizând diferite coduri NC. În această privință, se menționează că produsul în cauză se încadrează în prezent la codul NC ex 2842 10 00 și că declarația vamală nu este efectuată de societățile care oferă angajamentul. S-a susținut, de asemenea, că producătorul-exportator bosniac ar putea să vândă și alte produse în Uniune, mărind astfel riscul de compensare încrucișată, și că societatea afiliată din Uniune poate acorda compensații clienților săi din Uniune atunci când vinde produsul conform PMI. În această privință, Comisia nu a constatat niciun risc sistematic de compensare încrucișată, în special ținând cont de faptul că piața și clienții pudrei de zeolit A sunt bine definiți. Clienții care cumpără pudră de zeolit A nu cumpără alte produse fabricate de Alumina d.o.o. Zvornik, întrucât ei își desfășoară activitatea pe piețe complet diferite față de clienții celorlalte produse. În această privință, se subliniază că toate părțile care fac obiectul ofertei de angajament vor fi atent monitorizate. Industria din Uniune a susținut, de asemenea, că oferta de angajament nu a fost prezentată în termenul prevăzut în regulamentul de bază. În această privință, se menționează că oferta a fost prezentată în termenul prevăzut la articolul 8 alineatul (2) din regulamentul de bază. Industria din Uniune a transmis unele observații suplimentare privind metoda de calcul a PMI și monitorizarea unui astfel de angajament, care nu au fost însă considerate pertinente sau justificate, întrucât Comisia a asigurat că PMI-ul propus este conform cu practicile sale administrative urmate în cazul ofertelor de angajament.

               (9)

               Ținând cont de cele de mai sus, angajamentul oferit de cele două societăți este acceptabil.

               (10)

               Pentru a permite Comisiei să monitorizeze eficient respectarea angajamentului de către societăți, atunci când cererea de punere în liberă circulație este prezentată autorităților vamale competente, scutirea de taxa antidumping va fi condiționată de: (i) prezentarea unei facturi privind angajamentul care trebuie să conțină cel puțin elementele prevăzute în anexa la Regulamentul (UE) nr. 464/2011; (ii) faptul că bunurile importate sunt produse de Alumina d.o.o. Zvornik și expediate direct de această societate către primul client independent din Uniune și facturate către primul client independent din Uniune fie direct de Alumina d.o.o. Zvornik, fie de Kauno Tiekimas; și (iii) faptul că bunurile declarate și prezentate la vamă corespund exact descrierii de pe factura privind angajamentul. Dacă o astfel de factură nu este prezentată sau dacă aceasta nu corespunde produsului prezentat la vamă, se plătește nivelul corespunzător al taxei antidumping.

               (11)

               Pentru a asigura respectarea angajamentului, importatorii au fost informați prin regulamentul Consiliului menționat în considerentul 3 de mai sus că neîndeplinirea condițiilor prevăzute de regulamentul respectiv sau retragerea de către Comisie a acceptării angajamentului pot duce la constituirea unei datorii vamale pentru tranzacțiile relevante.

               (12)

               În cazul unei încălcări sau al retragerii angajamentului sau în cazul retragerii acceptării angajamentului de către Comisie, taxa antidumping instituită în conformitate cu articolul 9 alineatul (4) din regulamentul de bază se aplică automat, în temeiul articolului 8 alineatul (9) din regulamentul de bază,

         ADOPTĂ PREZENTA DECIZIE:
   Articolul 1
   Se acceptă angajamentul oferit de producătorul-exportator, împreună cu importatorul său afiliat din Uniune menționat mai jos, în legătură cu procedura antidumping privind importurile de pudră de zeolit A originară din Bosnia și Herțegovina.

               Țara

               Societatea

               Codul adițional TARIC

               Bosnia și Herțegovina

               Produsă, expediată și facturată direct de Alumina d.o.o., Zvornik, Bosnia și Herțegovina către primul client independent din Uniune

               B115

               Bosnia și Herțegovina

               Produsă și expediată direct de Alumina d.o.o., Zvornik, Bosnia și Herțegovina, primului client independent din Uniune și facturată direct de AB Kauno Tiekimas filialas, Kaunas, Lituania primului client independent din Uniune

               B116

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 13 mai 2011.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  JO L 298, 16.11.2010, p. 27.

      (3)  A se vedea pagina 1 din prezentul Jurnal Oficial.


title: Decizia Consiliului din 3 octombrie 2005 de modificare a Protocolului privind Statutul Curții de Justiție cu scopul de a stabili condițiile și limitele reexaminării de către Curtea de Justiție a deciziilor pronunțate de Tribunalul de Primă Instanță

text:
Anunţ juridic important

|

32005D0696

Official Journal L 266 , 11/10/2005 P. 0060 - 0061 Official Journal L 173 , 27/06/2006 P. 0003 - 0004 Official Journal L 296 , 26/10/2006 P. 0013 - 0014

		20051003Decizia Consiliuluidin 3 octombrie 2005de modificare a Protocolului privind Statutul Curții de Justiție cu scopul de a stabili condițiile și limitele reexaminării de către Curtea de Justiție a deciziilor pronunțate de Tribunalul de Primă Instanță(2005/696/CE, Euratom)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 225 alineatele (2) și (3) și articolul 245 al doilea paragraf ale acestuia,având în vedere Tratatul de instituire a Comunității Europene a Energiei Atomice și, în special, articolul 140a alineatele (2) și (3) și articolul 160 al doilea paragraf ale acestuia,având în vedere cererea Curții de Justiție din 12 septembrie 2003,având în vedere avizul Parlamentului European din 10 februarie 2004,având în vedere avizul Comisiei din 11 februarie 2005,întrucât:(1) Articolul 225 alineatele (2) și (3) din Tratatul CE, astfel cum a fost modificat prin articolul 2 alineatul (31) din Tratatul de la Nisa, prevede:"(2) Tribunalul de Primă Instanță este competent să judece recursurile împotriva deciziilor camerelor jurisdicționale instituite în conformitate cu articolul 225a.Deciziile pronunțate de Tribunalul de Primă Instanță în temeiul prezentului alineat pot face, în mod excepțional, obiectul reexaminării de către Curtea de Justiție, în condițiile și limitele prevăzute de statut, în cazul în care există un risc grav de a se aduce atingere unității sau coerenței dreptului comunitar.(3) Tribunalul de Primă de Instanță este competent să judece chestiunile preliminare, adresate în temeiul articolului 234, în domenii speciale stabilite de statut.În cazul în care Tribunalul de Primă Instanță consideră că respectiva cauză necesită o decizie de principiu susceptibilă să aducă atingere unității sau coerenței dreptului comunitar, acesta poate trimite cauza spre soluționare Curții de Justiție.Deciziile pronunțate de Tribunalul de Primă Instanță cu privire la chestiuni preliminare pot face, în mod excepțional, obiectul reexaminării de către Curtea de Justiție, în condițiile și limitele prevăzute de statut, în cazul în care există un risc grav de a se aduce atingere unității sau coerenței dreptului comunitar."(2) Articolul 140a alineatele (2) și (3) din Tratatul CEEA a fost modificat în mod similar prin articolul 3 alineatul (13) din Tratatul de la Nisa.(3) De aceste modificări s-a ținut seama parțial la articolul 62 din Protocolul privind Statutul Curții de Justiție, potrivit căruia: „În cazurile prevăzute la articolul 225 alineatele (2) și (3) din Tratatul CE și la articolul 140a alineatele (2) și (3) din Tratatul CEEA, primul avocat general poate, în cazul în care consideră că există un risc grav de a se aduce atingere unității sau coerenței dreptului comunitar, să propună Curții reexaminarea deciziei Tribunalului.Propunerea trebuie formulată în termen de o lună de la pronunțarea hotărârii Tribunalului de Primă Instanță. În termen de o lună de la primirea propunerii formulate de primul avocat general, Curtea de Justiție decide dacă decizia trebuie reexaminată sau nu.”(4) În conformitate cu Declarația nr. 13 anexată la Actul final al Tratatului de la Nisa, este necesar să se adopte dispozițiile privind reexaminarea deciziilor prin care Tribunalul de Primă Instanță hotărăște asupra deciziilor camerelor jurisdicționale și asupra chestiunilor preliminare, specificând:- "— rolul părților în procedura în fața Curții de Justiție, cu scopul de a salvgarda drepturile acestora,- — efectul procedurii de reexaminare asupra caracterului executoriu al deciziei Tribunalului de Primă Instanță,- — efectul deciziei Curții de Justiție asupra litigiului dintre părți.",DECIDE:Articolul 1Actualul articol 62a din Protocolul privind Statutul Curții de Justiție devine articolul 62c și se introduc următoarele articole:"Articolul 62aCurtea de Justiție hotărăște în chestiunile care fac obiectul reexaminării printr-o procedură urgentă, pe baza dosarului care îi este transmis de Tribunalul de Primă Instanță.Cei interesați, menționați la articolul 23 din prezentul statut, și, în cauzele prevăzute la articolul 225 alineatul (2) din Tratatul CE și la articolul 140a alineatul (2) din Tratatul CEEA, părțile din procedura în fața Tribunalului au dreptul să depună în fața Curții memorii sau observații scrise privind chestiunile care fac obiectul reexaminării în termenul stabilit în acest scop.Curtea de Justiție poate hotărî deschiderea procedurii orale înainte de pronunțarea unei hotărâri.Articolul 62bÎn cazurile prevăzute la articolul 225 alineatul (2) din Tratatul CE și la articolul 140a alineatul (2) din Tratatul CEEA, fără a aduce atingere articolelor 242 și 243 din Tratatul CE, propunerea de reexaminare și decizia de deschidere a procedurii de reexaminare nu au efect suspensiv. În cazul în care Curtea constată că hotărârea Tribunalului aduce atingere unității sau coerenței dreptului comunitar, aceasta trimite cauza spre rejudecare Tribunalul, care este ținut de dezlegarea dată chestiunilor de drept de către Curte; Curtea poate preciza care dintre efectele deciziei Tribunalului urmează a fi considerate definitive în raport cu părțile aflate în litigiu. Cu toate acestea, dacă soluția litigiului decurge, având în vedere soluția pronunțată în reexaminare, din constatările privind faptele pe care s-a bazat decizia Tribunalului, Curtea de Justiție hotărăște definitiv.În cazurile menționate la articolul 225 alineatul (3) din Tratatul CE și la articolul 140a alineatul (3) din Tratatul CEEA, în lipsa unei propuneri de reexaminare sau a unei decizii de deschidere a procedurii de reexaminare, răspunsul sau răspunsurile date de Tribunal chestiunilor deduse judecății sale produc efecte la epuizarea termenelor prevăzute în acest scop la articolul 62 al doilea paragraf. În cazul deschiderii unei proceduri de reexaminare, răspunsul sau răspunsurile care fac obiectul reexaminării produc efecte la încheierea acestei proceduri, cu excepția cazului în care Curtea stabilește altfel. În cazul în care Curtea constată că decizia Tribunalului aduce atingere unității sau coerenței dreptului comunitar, răspunsul dat de Curtea de Justiție la chestiunile care fac obiectul reexaminării înlocuiește decizia pronunțată de Tribunalul de Primă Instanță."Articolul 2Prezenta decizie produce efecte la data publicării în Jurnalul Oficial al Uniunii Europene.Adoptată la Luxemburg, 3 octombrie 2005.Pentru ConsiliuPreședinteleD. Alexander--------------------------------------------------


title: Decizia Consiliului din 29 noiembrie 2005 privind semnarea Acordului între Comunitatea Europeană și Ucraina privind anumite aspecte ale serviciilor aeriene

text:
Anunţ juridic important

|

32006D0529

Jurnalul Oficial L 211 , 01/08/2006 p. 0023 - 0023 Jurnalul Oficial L 076 , 16/03/2007 p. 0173 - 0173

		20051129Decizia Consiliuluidin 29 noiembrie 2005privind semnarea Acordului între Comunitatea Europeană și Ucraina privind anumite aspecte ale serviciilor aeriene(2006/529/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2) coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 5 iunie 2003, Consiliul a autorizat Comisia să deschidă negocieri cu țările terțe privind înlocuirea, printr-un acord comunitar, a anumitor dispoziții care figurează în acordurile bilaterale existente.(2) Comisia a negociat, în numele Comunității, un acord cu Ucraina privind anumite aspecte ale serviciilor aeriene, în conformitate cu mecanismele și directivele enunțate în anexa la autorizația Consiliului din 5 iunie 2003.(3) Sub rezerva încheierii sale eventuale la o dată ulterioară, este necesar să se semneze acordul negociat de Comisie,DECIDE:Articol unic(1) Președintele Consiliului este autorizat să desemneze persoana împuternicită (persoanele împuternicite) să semneze, în numele Comunității, Acordul dintre Comunitatea Europeană și Ucraina privind anumite aspecte ale serviciilor aeriene, sub rezerva încheierii acordului la o dată ulterioară.(2) Textul acordului se atașează la prezenta decizie.Adoptată la Bruxelles, 29 noiembrie 2005.Pentru ConsiliuPreședinteleA. Johnson--------------------------------------------------


title: Decizia Consiliului și a Comisiei din 29 aprilie 1999 privind încheierea Acordului între Comunitățile Europene și Guvernul Canadei cu privire la aplicarea legislațiilor acestora în domeniul concurenței

text:
               08/Volumul 01

               RO

               Jurnalul Ofícial al Uniunii Europene

               54

         31999D0445

               L 175/49

               JURNALUL OFÍCIAL AL UNIUNII EUROPENE

      DECIZIA CONSILIULUI ȘI A COMISIEI

   din 29 aprilie 1999
   privind încheierea Acordului între Comunitățile Europene și Guvernul Canadei cu privire la aplicarea legislațiilor acestora în domeniul concurenței
   (1999/445/CE, CECO)
   CONSILIUL UNIUNII EUROPENE,
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolele 87 și 235, coroborate cu articolul 228 alineatul (3) primul paragraf,
   având în vedere Tratatul de instituire a Comunității Europene a Cărbunelui și Oțelului, în special articolele 65 și 66,
   având în vedere propunerea Comisiei,
   având în vedere avizul Parlamentului European (1),

               (1)

               întrucât trebuie să se invoce articolul 235 din tratat datorită includerii în textul acordului a concentrărilor economice și achizițiilor care intră sub incidența Regulamentului (CEE) nr. 4064/89 al Consiliului din 21 decembrie 1989 privind controlul concentrărilor economice între întreprinderi (2), bazat în special pe articolul 235;

               (2)

               întrucât, având în vedere dimensiunea internațională tot mai pronunțată a problemelor de concurență, se recomandă consolidarea cooperării internaționale în acest domeniu;

               (3)

               întrucât, în acest scop, Comisia a negociat un acord cu Guvernul Canadei privind aplicarea regulilor de concurență ale Comunităților Europene și ale Canadei;

               (4)

               întrucât ar trebui aprobat prezentul acord, inclusiv schimbul de scrisori,

         DECID:
   Articolul 1
   Acordul între Comunitățile Europene și Guvernul Canadei cu privire la aplicarea legislațiilor acestora în domeniul concurenței, inclusiv schimbul de scrisori, se aprobă în numele Comunității Europene și a Comunității Europene a Cărbunelui și Oțelului.
   Textul acordului și al schimbului de scrisori, redactat în limbile daneză, engleză, finlandeză, franceză, germană, greacă, italiană, olandeză, portugheză, spaniolă și suedeză, se anexează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul pentru a angaja Comunitatea Europeană.
   Președintele Comisiei este autorizat să desemneze persoana (persoanele) împuternicită (împuternicite) să semneze acordul pentru a angaja Comunitatea Europeană a Cărbunelui și Oțelului.

      Adoptată la Luxemburg, 29 aprilie 1999.

            Pentru Consiliu

            Președintele

         W. MÜLLER

            Pentru Comisie

            Președintele

         J. SANTER

      (1)  JO C 150, 28.5.1999.

      (2)  JO L 395, 30.12.1989, p. 1 (versiunea rectificată: JO L 257, 21.9.1990, p. 13).


title: Decizia Consiliului din 22 februarie 1999 privind încheierea unui Acord-cadru de cooperare între Comunitatea Economică Europeană și Republicile Costa Rica, El Salvador, Guatemala, Honduras, Nicaragua și Panama

text:
Anunţ juridic important

|

31999D0194

Jurnalul Oficial L 063 , 12/03/1999 p. 0038 - 0038 ediţie specială în limba cehă capitol 11 volum 31 p. 21  - 21 ediţie specială în limba estonă capitol 11 volum 31 p. 21  - 21 ediţie specială în limba maghiară capitol 11 volum 31 p. 21  - 21 ediţie specială în limba lituaniană capitol 11 volum 31 p. 21  - 21 LV.ES capitol 11 volum 31 p. 21  - 21 MT.ES capitol 11 volum 31 p. 21  - 21 PL.ES capitol 11 volum 31 p. 21  - 21 SK.ES capitol 11 volum 31 p. 21  - 21 ediţie specială în limba slovenă capitol 11 volum 31 p. 21  - 21

		19990222Decizia Consiliuluidin 22 februarie 1999privind încheierea unui Acord-cadru de cooperare între Comunitatea Economică Europeană și Republicile Costa Rica, El Salvador, Guatemala, Honduras, Nicaragua și Panama(1999/194/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 113 și 130y, coroborate cu articolul 228 alineatul (2) prima teză și alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât Comunitatea, în scopul realizării obiectivelor sale în domeniul relațiilor economice externe, trebuie să aprobe Acordul-cadru de cooperare cu Republicile Costa Rica, El Salvador, Guatemala, Honduras, Nicaragua și Panama,DECIDE:Articolul 1În numele Comunității, se aprobă Acordul-cadru de cooperare dintre Comunitatea Economică Europeană și Republicile Costa Rica, El Salvador, Guatemala, Honduras, Nicaragua și Panama.Textul acordului se atașează la prezenta decizie.Articolul 2Președintele Consiliului procedează la notificarea prevăzută la articolul 37 din acord.Articolul 3Comisia Comunităților Europene, asistată de reprezentanți ai statelor membre, reprezintă Comunitatea în comisia mixtă instituită prin articolul 33 din acord.Articolul 4Prezenta decizie intră în vigoare în ziua următoare datei publicării în Jurnalul Oficial al Comunităților Europene.Adoptată la Luxemburg, 22 februarie 1999.Pentru ConsiliuPreședinteleH.-F. von Ploetz[1] JO C 77, 18.3.1993, p. 30.[2] JO C 255, 20.9.1993, p. 167.--------------------------------------------------